
REFERAT
Privind participarea Consiliului Local în calitate de coorganizator la manifestarea
 „ Pictura Banateana Contemporana”, organizata de Uniunea Artistilor Plastici Timisoara 
Uniunea Artistilor Plastici Timisoara a depus solicitarea nr SC2006- 000509/ 12.01.06 privind manifestarea „ Pictura Banateana Contemporana”, care va avea loc in data 27 mai 2006.         
          Proiectul isi propune cunoaşterea şi cercetarea pictorilor profesionişti din Timişoara cu evidenţierea valorii activitătii şi operei, cu recunoaşterea contribuţiei lor în perspectivă locală, naţională şi internaţională. În cea mai mare parte, domeniul este doar partial si episodic cunoscut, pictorii fiind in mica masura, putin sau, unii, deloc cercetati. Studiul acesta devine o demonstraţie necesară pentru contemporani dar, în egală măsură, pentru vremurile care vin şi pentru generaţiile care urmează în viitor, alcătuind o imagine adecvată, corespunzătoare şi cuprinzătoare a spiritualităţii timişorene de acum prin roadele ei cele mai importante, prin valoarea artistică a operelor create de plasticienii ei din   genul artistic al picturii.
         Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 5.000 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

